stanford-oval/wikipedia huggingface dataset:
Ranskan parlamenttivaalit 2022
Tulokset

Emmanuel Macronin puolueen vaaliliitto Ensemble Citoyens kärsi tappion vaaleissa, sillä se menetti ehdottoman enemmistön Ranskan parlamentissa, mutta puolue voitti äänienemmistön ja eniten edustajia, 245. Ranskan vasemmiston liittouma, NUPES, puolestaan sai 131 paikkaa ja vaaliliitto paransi tulostaan huomattavasti viittä vuotta aiempiin lukemiin. Maltillisen oikeiston vaaliliittouma ja puolue Les Républicains menetti lähes 50 paikkaa, ja vaaliliitto sai 64 paikkaa.
Marine Le Penin johtama oikeistopopulistinen Kansallinen liittouma -puolue teki ennätyksellisen tuloksen ja yllätti useat vaaliennusteet saamalla 89 paikkaa. Puolue oli viittä vuotta aikasemmin saanut vain 8 paikkaa parlamenttiin.
Emmanuel Macronin vaaliliittouma menetti ehdottoman määräenemmistön parlamentissa, jolloin se joutuu joko hallitsemaan vähemmistöhallituksena tai tekemään yhteistyötä yhden tai useamman puolueen/liittouman kanssa.
Toisella kierroksella 46,23 % äänioikeutetuista kävi äänestämässä. Aktiivisimmin äänestivät Wallis ja Futunan asukkaat, joista vain 21,54 % jätti äänestämättä.
| Puolue | Ensimmäinen kierros> Ääniä | Ensimmäinen kierros> Osuus (%) | Ensimmäinen kierros> Paikkoja | Toinen kierros> Ääniä | Toinen kierros> Osuus (%) | Toinen kierros> Paikkoja | Yhteensä> Osuus (%) | Yhteensä> Paikkoja |
| --- | --- | --- | --- | --- | --- | --- | --- | --- |
| Ensemble | 5 857 364 | 25,75 | 1 | 8 002 419 | 38,57 | 244 | 42,46 | 245 |
| NUPES | 5 836 079 | 25,66 | 4 | 6 556 198 | 31,60 | 127 | 22,70 | 131 |
| RN | 4 248 537 | 18,68 | 0 | 3 589 465 | 17,30 | 89 | 15,42 | 89 |
| Oikeisto ja keskusta | 2 568 502 | 11,29 | 0 | 1 512 281 | 7,29 | 64 | 11,09 | 64 |
| Muu vasemmisto | 713 574 | 3,14 | 0 | 443 282 | 2,14 | 22 | 3,81 | 22 |
| Alueelliset puolueet | 291 384 | 1,28 | 0 | 264 779 | 1,28 | 10 | 1,73 | 10 |
| Muu oikeusto | 530 782 | 2,33 | 0 | 231 071 | 1,11 | 10 | 1,73 | 10 |
| Muu keskusta | 283 612 | 1,25 | 0 | 99 145 | 0,48 | 4 | 0,69 | 4 |
| Äärioikeisto | 249 603 | 1,10 | 0 | 19 306 | 0,09 | 1 | 0,17 | 1 |
| Sitoutumattomat | 192 624 | 0 85 | 0 | 18 295 | 0,09 | 1 | 0,17 | 1 |
| Hyväksyttyjä ääniä | 22 744 708 | 22 744 708 | 22 744 708 | 20 747 470 | 20 747 470 | 20 747 470 |  |  |
| Tyhjiä ääniä | 362 193 | 362 193 | 362 193 | 1 235 844 | 1 235 844 | 1 235 844 |  |  |
| Hylättyjä ääniä | 149 306 | 149 306 | 149 306 | 480 962 | 480 962 | 480 962 |  |  |
| Rekisteröityneitä äänestäjiä | 48 953 748 | 48 953 748 | 48 953 748 | 48 589 360 | 48 589 360 | 48 589 360 |  |  |
Lähde:
Tulokset > Hallituksen muodostaminen

Pääministeri Borne tarjoitui eroamaan vaalituloksen selvittyä, mutta presidentti Macron kieltäytyi hyväksymästä tätä. Pääministerin ero parlamenttivaalien jälkeen on Ranskassa ennemminkin symbolinen tapa eikä niinkään johtunut LREM:n huonosta vaalituloksesta. Poikkeuksellista oli kuitenkin se, että presidentti kieltäytyi eropyynnöstä; yleensä presidentillä on tapana hyväksyä ero, mutta nimittää sama henkilö saman tien uudelleen pääministeriksi.
Borne nimitettiin uudelleen pääministeriksi 26. kesäkuuta 2022. Uuden hallituksen sijaan Borne päätti jatkaa vanhalla pohjalla, mutta kierrätti pois sellaiset ministerit, jotka eivät onnistuneet uusimaan paikkaansa parlamenttivaaleissa. Potkut saivat mm. terveysministeri Brigitte Bourguignon, jonka tilalle nousi François Braun.
Qaidam

Kaivos Qaidamin aavikolla.
Qaidam (Tsaidam) on kuiva alue Qinghaissa Länsi-Kiinassa. 
Alueen kasvillisuus on harvaa puoliaavikkoa lähinnä kuivuuden ja suolaisuuden takia, ja alue on kylmimpiä kuivia alueita Kiinassa.
Siellä on suolasoita ja kasvaa muun muassa ruohoa ja pensaita.
Kuivuudesta ja kylmyydestä huolimatta altaan alueella elää monia luonnonvaraisia eläimiä, muun muassa ruskeakarhuja, susia ja ilveksiä. Gaselleja, jäniksiä ja lampaita elää pensasalueilla. 
Myskihirviä ja Tiibetin antilooppeja on altaan etelävuoriston metsäosissa. 
Siellä on monia louhittavia mineraaleja.
Aiheesta muualla

People's Daily on Qaidam
Columbia Encyclopedia on Qaidam
Nasa -  Qaidam Basin, China (Arkistoitu – Internet Archive)
Rebel Souls

| Rebel Souls Damnation |
| --- | --- | --- |

Studioalbumin tiedot
 Äänitetty : huhti-elokuu 1996 PJ Studios
 Julkaistu: 1996
 Tuottaja(t): Robery Hajduk Damnation
 Tyylilaji: death metal
 Kesto: 45.05
 Levy-yhtiö: Last Epitaph
Damnationin muut julkaisut
| Reborn… 1995 | Rebel Souls 1996 | And the Forests Dream Eternally/Forbidden Spaces 1997 |
Rebel Souls on puolalaisen death metal -yhtye Damnationin toinen studioalbumi, joka on julkaistu vuonna 1996.
Kappaleet

Prelude to Rebellion – 3.11
Who Your God Is – 7.37
Son of Fire – 5.36
Rebel Souls – 7.17
Azarath (Watching in Darkness) – 4.02
From the Abyssland – 5.39
Deliverance – 5.39
Might Returns – 6.04
Kokoonpano

Les – laulu, kitara
Bart – kitara
Dagon – basso, kosketinosoitin
Inferno – rummut
Kokoonpano > Muut tekijät

Robert Hajduk – tuottaja, äänittäjä, miksaaja
Grzegorz Piwkowski – masteroija
Łukasz Kawęcki – vastaava tuottaja
Karl-Heinz Schuster – layout
Aiheesta muualla

Albumi Rebel Souls Encyclopaedia Metallum -sivustolla (englanniksi)
Rebel Souls discogs.com -sivustolla
Qaiku

Qaiku oli vuonna 2009 perustettu suomalainen yhteisö- ja mikroblogipalvelu. Se perustettiin edeltäjänsä Jaikun kuihduttua. Qaikussa käyttäjät pystyivät kommentoimaan muita keskusteluja tai artikkeleita tai keskustella keskenään. Lisäksi he pystyivät etsimään viestejä kielen perusteella. Qaikun internetsivut avattiin 9. maaliskuuta 2009 alun perin suomalaiselle yleisölle. Myöhemmin palvelu laajentui englannin-, italian- ja puolankieliseksi.
Qaikun kehittäjät tiedottivat syyskuussa 2012 käyttäjille, että palvelu suljetaan 15. lokakuuta 2012.
Aiheesta muualla

Qaiku vastaa, kun Jaiku hiljenee, Tietoviikko 27.4.2009
Qaiku.com – What Can We Learn From Failure? (Arkistoitu – Internet Archive) Qaikun sulkemisen taustoja valottava kirjoitus Arctic Startup -sivustolla
Käännös suomeksi
ESAn Tiedeohjelma

Euroopan avaruusjärjestön tiedeohjelma tarkoittaa Euroopan avaruusjärjestön (ESA) avaruustieteen avaruusluotainten ja satelliittien valintaa, rahoitusta ja toteutusta. Tiedeohjelma on pakollinen ohjelma, johon kaikki ESAn jäsenvaltiot osallistuvat niiden bruttokansantuotteen suuruuden mukaisella panoksella.
Historia

ESAn edeltäjässä ESROssa tämä ohjelma edusti kaikkea tiedettä (kaukokartoitus, sääsatelliitit, tietoliikennesatelliitit), josta sen nimi tiedeohjelma johtuu. Ohjelma loi 1970-luvulla ja 1980-luvun alussa muun muassa ESAn ensimmäiset sääsatelliitit, joiden varaan synnytettiin EUMETSAT, ja tietoliikennesatelliitit, joiden varaan synnytettiin sittemmin pörssiyhtiöiksi muunnetut EUTELSAT ja INMARSAT organisaatiot.
Budjetti

Tiedeohjelman budjetti on ollut 1990-luvun puolivälistä, jolloin Toulousessa pidetyssä ministerikokouksessa jäsenmaat leikkasivat sen budjettia, alkaen noin 400 miljoonaa euroa alkaen kuitenkin nousta 2000-luvulla. Nykyäänmilloin? sen koko on noin 450 miljoonaa euroa, joka on hieman yli 10 % ESAn kokonaisbudjetista.
Viime vuosinamilloin? Tiedeohjelman budjetista on kulunut alle puolet avaruusalusten suunnitteluun ja rakentamiseen, jotka on aina ESAssa toteutettu alan yrityksissä. Loppu on mennyt ohjelman satelliittien operointiin ja muihin henkilöstökuluihin. Tätä kustannusjakoa on pyritty vuosina 2006–2008 muuttamaan suuntaan, jossa ESA tilaa enemmän ulkoa kuin käyttää rahoitusta sisäisesti. Suomi maksoi ESAn tiedeohjelmaan vuonna 2010 vajaat noin seitsemän miljoonaa euroa.
Vuonna 2011 ongelmaksi näyttää nousevan Yhdysvaltain liittovaltion budjettivajeen kasvun pienentäminen, joka kutistaa muutamaksi seuraavaksi vuodeksi NASAn tieteellisten avaruuslentojen määrää ja ambitiotasoa.
Budjetti > Kansallisella rahoituksella toteutettavat avaruustiedelaitteet

Toisin kuin NASA, ESA ei rahoita kaikkien avaruutta tutkivien avaruusalustensa hyötykuormaa eli tieteellisiä instrumentteja. Niiden toteutuksesta ja rahoituksesta vastaavat eri maiden tutkimuslaitokset tai niiden johtamana kansallinen avaruusteollisuus.
Tiedelaitteiden rahoitus tulee laitosten omista budjettivaroista (esimerkiksi Ranskan eräät tutkimusinsitutuutit ja Sveitsin Paul Scherrer -instituutti ja esimerkiksi IFR Ruotsissa) tai kunkin maan avaruushallinnolta (esimerkiksi Britanniassa ex-PPARC, Suomessa Tekes).
Laitteiden tullessa yhä kalliimmiksi Tiedeohjelma on joutunut 2000-luvulla tukemaan niiden valmistusta kansallisen rahoituksen jäädessä vajaaksi.
Tämä nk. instrumenttirahoitus on kaikkien ESA-jäsenmaiden tasolla keskimäärin 30 % kunkin maan ESA:n tiedeohjelman vuosimaksusta. Suomen kohdalla, Tekesille, tämä merkitsee vuonna 2010 noin 2 miljoonaa euroa vuodessa.
Organisaatio

Tätä ohjelmaa ja sen direktoraatiksi kutsuttua linjaorganisaatiota johti hyvin pitkään kaksi johtajaa: ensin saksalainen Ernst Trendelenburg ja sitten ranskalainen Roger-Maurice Bonnet. Sitä johti vuodesta 2002 brittiläinen David Southwood 30. maaliskuuta 2011 asti. 1. huhtikuuta 2011 alkaen johtajana toimii neljän vuoden ajan espanjalainen Alvaro Giminez.
Direktoraatin nimi muuttui vuonna 2008 muotoon Directorate of Science and Robotic Exploration (D/SRE), jolloin sen alaisuuteen tuli vapaaehtoinen "Robotic Exploration" eli Aurora-ohjelma.
Pääosa tiedeohjelman henkilöstöstä toimii ESAn tiede- ja teknologiakeskuksessa ESTECissä, Hollannissa. Jatkossa pääkeskukseksi voi nousta ESAC Espanjassa, jossa nykyisin toimii ohjelman useiden avaruusalusten keräämien datojen arkistot.
Pitkän aikavälin suunnitelmat

17. lokakuuta 1994 Tiedeohjelma esitteli Horizons 2000 Plus-ohjelman, joka pohjautui aiempaan, 1980-luvun puolivälissä hahmoteltuun, Horizon 2000-ohjelmaan.
Nykyinen pitkän aikavälin ohjelma on Cosmic Vision, jonka toteutus alkoi vuonna 2007.
ESAn avaruustiedesatelliitit > Missio päättynyt

ESAn ja sen edeltäjän ESROn toteuttamia avaruustieteelliset avaruusalukset ovat
COS-B
GEOS-1, GEOS-2
EXOSAT (tähän asti ESROn toteuttamia) – röntgenastrofysiikka
Giotto – Halleyn komeetta
Hipparcos – tähtitiede
Ulysses (toteutus aloitettu ESROn aikana) – aurinkotutkimus
ESAn avaruustiedesatelliitit > Lentävät avaruudessa

Herschel – infrapuna-astronomia (laukaisu 2009)
Planck – mikroaaltotaustasäteily (2009)
SOHO – aurinkotutkimus (1995)
XMM-Newton – röntgenastrofysiikka (1999)
Cluster-II (korvasi laukaisussa tuhoutuneen Clusterin) – Maan säteilyvyöhykkeet, plasmafysiikkaa (2002)
INTEGRAL – gamma-astrofysiikka (2000)
Mars Express – Mars-planeetta (2003)
Planck – mikroaaltotaustasäteily, kosmologia (2009)
Rosetta – komeettatutkimus (2004)
SMART-1 – Kuu (2003)
Venus Express – Venus-planeetta (2004)
ESAn avaruustiedesatelliitit > Rakenteilla tai suunnitteilla

LISA Pathfinder, LISAn koealus, laukaisu vuonna 2014
GAIA, optinen tähtien havainnointi, laukaisu vuonna 2013
James Webb Space Telescope, Hubblen seuraaja, laukaisu vuonna 2018
BepiColombo, Merkurius-luotain, laukaisu elokuussa 2015
Solar Orbiter, Aurinkoa tutkiva avaruusalus, laukaisu vuonna 2017, Cosmic Vision-ohjelman ensimmäinen avaruusalus
ESAn avaruustiedesatelliitit > Cosmic Visionin avaruusalukset

ESA esisuunnittelee seuraavia aluksia Cosmic Vision-ohjelmassa:
LISA (gravitaatioaallot), laukaisu mahdollinen yhteistyössä NASAn kanssa vasta 2020-luvun puolivälissä?
XEUS eli IXO (röntgen), laukaisu mahdollinen yhteistyössä NASAn kanssa vasta 2020-luvun puolivälissä?
Solar Orbiter, aurinkoluotaimen kehitystyö alkoi vuonna 2010 vaikka valinta tehdään helmikuussa 2011
Euclid (pimeä energia) ja Plato (eksoplaneetat) kilpailevat vuonna 2018 laukaistavan keskikokoisen mission asemasta vuosien 2011 ja 2012 aikana. Kesäkuussa 2012 tehtiin päätös Euclidin toteuttamisesta.
Vuoden 2020 keskikokoisten missioiden haku oli käynnissä vuonna 2010 ja ensimmäiset karsinnat tehdään syksyllä 2011, jonka jälkeen 4–6 mission esikehitys alkaa. Näistä yksi tai kaksi kehitetään valmiiksi avaruusalukseksi vuonna 2012 tai 2013 tehtävien päätösten pohjalta.
Niissä – kuten kaikissa ESAn satelliittiohjelmissa – ESA ohjaa teollisia valmistajia, joita ovat lähinnä Thales Alenia Space ja EADS Astrium Satellites ja niiden alihankkijat.
Aiheesta muualla

ESAn tiedeohjelma (englanniksi)
Cosmic Vision (englanniksi)
Avaruustiede ja sen teknologia (englanniksi)
Tiedeohjelman tulevien missioiden valmistelua (englanniksi)
Core Technolgy Programme
Rero

Réseau des bibliothèques de Suisse occidentale (ransk. Réseau Romand; Rero) on Länsi-Sveitsin suurten kirjastojen perustama kirjastoverkko. Kirjastoverkko perustettiin vuonna 1985 Länsi-Sveitsissä sijaitsevalle Romandien ranskankieliselle alueelle. Rero on sanojen ”Réseau Romand” akronyymi.
Vuoteen 2020 asti Rero sisälsi suurimman osan Sveitsin kantonikirjastoista, erikoiskirjastoista sekä julkisista ja akateemisista kirjastoista. mukaan lukien mukaan Geneven, Fribourgin ja Neuchâtelin yliopistojen kirjastot. Vuonna 2020 kaksi kolmasosaa Reroon liittyneistä oppilaitoksista siirtyi kilpailevaan Swisscovery-verkostoon, joka kattaa koko Sveitsin ja sisältää suurimman osan sen akateemisista oppilaitoksista.[lähde? ]
Res gestae

Res gestae, latinan "urotöitä" merkitsevä sana, tarkoittaa seuraavia asioita:
Res gestae Divi Augusti, Rooman keisari Augustuksen teettämä piirtokirjoitus
Res gestae, Ammianus Marcellinuksen kirjoittama historiateos Rooman keisariajan lopusta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Res gestae”, voi hakea sivunnimihaulla, laajalla sivunnimihaulla tai tekstihaulla.
Riksby

Kerrostaloja Riksbyssä.
Riksby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Ulvsundan, Abrahamsbergin, Stora Mossenin, Åkeslundin, Åkeshovin, Norra Ängbyn, Bromma Kyrkan, Enebyn, Bällstan, Mariehällin ja Ulvsunda instruområden kaupunginosat. Riksby muodostettiin vuonna 1926. Nimensä se on saanut keskiaikaisesta kylästä. Nykyisin kaupunginosassa on asukkaita noin 3 500, ja maa-alaltaan se on 3,73 neliökilometrin laajuinen.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Qajitbein linnoitus

| Qajitbein linnoitus |
| --- | --- |
 Näkymää linnoituksella.
Sijainti:  Aleksandria, Egypti
Koordinaatit:  31°12′47″N, 29°53′7″E
Rakennustyyppi:  linnoitus
Perustettu:  1477
Valmistumisvuosi:  1479
Rakennuttaja:  Qajitbei
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Qajitbein linnoitus on Egyptin mamelukkisulttaani Qajitbein 1470-luvulla rakennuttama merilinnoitus Aleksandriassa tuolloin jo raunioituneen Faroksen majakan paikalla. Valmistuttuaan se oli yksi Välimeren huomattavimmista merilinnoituksista.
Historia

Al-Ašraf Saif al-Din Qajitbei oli Egyptiä vuosien 1468 ja 1496 välillä hallinnut burdži-mamelukki. Qajitbein kautta on usein pidetty burdži-mamelukkien kultakautena. Qajitbei palautti keskushallinnon aseman ympäri valtakuntaa ja elvytti näin maan talouselämää. Hän tuli tunnetuksi myös useista suurista rakennushankkeistaan. Osa niistä tähtäsi maan rajojen turvaamiseen. Vakavan uhan nähtiin usein tulevan mereltä. Suurimman uhan ulkomailla muiodostivat tuolloin Turkin osmanit. Qajitbein linnoitus päätettiin rakentaa puolustamaan rannikkokaupunki Aleksandriaa. Qajitbein mukaan nimetyn linnoituksen rakennustyöt alkoivat vuonna 1477 paikalla, jossa aikanaan oli sijainnut tunnettu Faroksen majakka, mutta joka tuolloin oli jo raunioina.
Linnoituksen rakennustyöt valmistuivat vuonna 1479. Valmistuttuaan Qajitbein linnoitus oli yksi koko Välimeren alueen vaikuttavimmista merilinnoituksista. Mamelukit ylläpitivät linnoituksella paitsi puolustavaa varuskuntaa, mutta myös vankilaa, johon päätyi hallitsijan vastustajia. Sulttaani Qansuh al-Ghauri vahvisti edelleen vartuskuntaa, mutta linnoitus ei lopulta pysäyttänyt Egyptin 1500-luvulla vallanneita osmaneija. Osmanit jatkoivat linnoituksen ylläpitämistä omilla varuskunnillaan. Napoléon Bonaparten sotartkellä Egyptiin vuonna 1798 ranskalaiset sotilaat valtasivat linnoituksen sitä puolustavilta turkkilaisilta. Ranskalaiset löysivät linnoituksesta ristiretkien kautisia aseita ja olettivat niiden olevan peräisin Ludvig IX:n Egyptiin suuntautuneelta ristiretkeltä. Ranskalaisten sittemmin lähdettyä Egyptin halltisijaksi nousi Muhammad Ali vuonna 1805. Muhammad Ali uudisti linnoituksen puolustuksia ja toi sille myös uudenaikaisia aseita, kuten rannikkotykkejä. Linnoituksella taisteltiin jälleen Urabi-kapinan aikana. Britit pommittivat Aleksandriaa ja etenkin Qajitbein linnoitusta mereltä 11. heinäkuuta 1882. Pohjois- ja länsimuuri vaurioituivat tulituksessa. Erityisen suuria vahinkoja kärsi länsimuuri. Linnoitus oli sittemmin paljolti käyttämättömänä vuoteen 1904, jolloin osiin linnoitusta tehtiin korjaustyötä. Suurempia entisöintejä tehtiin kuningas Faruqin kaudella, kun linnoitus haluttiin muuttaa kuninkaalliseksi lomakohteeksi.
Linnoitusta valokuvassa.
Sisätiloja.
Renee Pornero

Renee Pornero
Renee Pornero (s. 24. lokakuuta 1979) on itävaltalainen pornonäyttelijä. Hän syntyi Grazissa ja on esiintynyt yli 150 pornografisessa elokuvassa.
Pornerolle myönnettiin vuoden 2005 Eroticline-palkinto.
Aiheesta muualla

Viralliset sivut (englanniksi)
Renee Pornero Internet Movie Databasessa. (englanniksi)
Relapse Records

| Relapse Records |
| --- | --- |

Perustettu:  1990
Perustajat:  Matthew F. Jacobson
Tilanne:  aktiivinen
Tyylilajit:  useita
Kotimaa:  Yhdysvallat
Sijainti:  Upper Darby, Pennsylvania
Kotisivu
Infobox OKNimi-testi OK: 
Relapse Records on yhdysvaltalainen metallimusiikkia julkaiseva levy-yhtiö, joka perustettiin vuonna 1990 Philadelphiassa. Levy-yhtiön alkuaikoina sen yhtyeet olivat pääosin erilaisia extreme metal -yhtyeitä, mutta myöhemmin se rupesi julkaisemaan myös kokeellisempien yhtyeiden musiikkia. Suomalainen Amorphis kuului pitkään Relapse Recordsin yhtyeisiin.
Yhtyeet

| 0 | 1 | 2 | 3 |
| --- | --- | --- | --- |
|  16  Abysmal Dawn  Agenda of Swine  Agoraphobic Nosebleed  ASG  Baroness  Black Anvil  Black Tusk  Blockheads  Bloodiest  Broughton's Rules  Brutal Truth  Call Of The Void  Cephalic Carnage  Chris Connelly  Christian Mistress  Circle of Animals  Coalesce  Coffins  Columns  |  Cough  Cretin  Cripple Bastards  Culted  Dekapitator  Devourment  Disfear  Don Caballero  Dying Fetus  Exhumed  Gadget  General Surgery  Haemorrhage  Hooded Menace  Horseback  Howl  Indian  Inter Arma  Inverloch  Kill the Client  |  Kingdom of Sorrow  Liberteer  Locrian  Looking for An Answer  Lord Dying  Maruta  Mortals  Mumakil  Murder Construct  Necrophagist  Nothing  Obliteration  Obscura  Pig Destroyer  Primate  Primitive Man  Pyrrhon  Red Fang  Replusion  Revocation  |  Ringworm  Rotten Sound  Royal Thunder  Rwake  Scott Hull  Serpentine Path  Skinless  Spawn of Possession  Steve Moore  Tombs  Toxic Holocaust  True Widow  Ulcerate  UltraMantis Black  Unkind  Weekend Nachos  Windhand  Wolvserpent  Zeke  Zombi  |
Yhtyeet > Entiset yhtyeet

| 0 | 1 | 2 | 3 |
| --- | --- | --- | --- |
|  Abscess  Alabama Thunderpussy  Alchemist  Amber Asylum  Amorphis  Anal Cunt  Antigama  Benumb  Birds of Prey  Blood Duster  Bongzilla  Brian Posehn  Buried Inside  Burnt By The Sun  Burst  Candiru  Car Bomb  Coldworker  Coliseum  Converge  Convulse  The County Medical Examiners  Daylight Dies  |  Dead World  Deceased  Destroy  The Dillinger Escape Plan  Disembowelment  Disrupt  Dukatalon  Dysrhythmia  The End  Exit-13  Facedowninshit  Flesh Parade  Fuck the Facts  Genghis Tron  Genocide Superstars  Gore Beyond Necropsy  Goreaphobia  Graves of Valor  Hail!Hornet  Halo  Hemdale  Hero Destroyed  The High Confessions  |  High On Fire  Human Remains  Incantation  Inevitable End  Jucifer  Karaboudjan  Leng Tch'e  Malformed Earthborn  Man Must Die  Mastodon  Merzbow  Mindrot  Minsk  Misery Index  Mononstat 7  Morgion  Mortician  Mose Giganticus  Mythic  Nasum  Nebula  Neurosis  Nightstick  |  Nile  Noisear  Origin  Pan-thy-monium  People  Phobia  Rabbits  Regurgitate  Relentless / Ruin  Rumpelstiltskin Grinder  Karl Sanders  Soilent Green  Subarachnoid Space  Suffocation  Titan  Today Is The Day  Unearthly Trance  Unsane  Uphill Battle  Vidna Obmana  Vverevvolf Grehv  Weapon  |
Aiheesta muualla

Relapse Recordsin kotisivut
Reruhi Shimizu

| Reruhi Shimizu> 清水 礼留飛 |
| --- | --- |

Henkilötiedot
Syntynyt: 4. joulukuuta 1993 (ikä 30) Myōkō, Japani
| Mitalit | Mitalit | Mitalit |  |
| --- | --- | --- | --- |
|  Reruhi Shimizu |  Reruhi Shimizu |  Reruhi Shimizu |  |
Maa:   Japani
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | joukkuemäki |  |
Reruhi Shimizu (jap. 清水 礼留飛, Shimizu Reruhi, s. 4. joulukuuta 1993 Myōkō) on japanilainen mäkihyppääjä.
Shimizu kilpaili mäkihypyn maailmancupissa ensimmäisen kerran Lillehammerissa marraskuussa 2012 sijoittuen normaalimäen kilpailussa 28:nneksi ja suurmäen kilpailussa 24:nneksi. Hänen paras sijoituksensa henkilökohtaisessa kilpailussa on yhdeksäs sija Sotšista joulukuussa 2012.
Sotšin olympialaisissa 2014 Shimizu oli mukana Japanin pronssia saavuttaneessa joukkueessa. Suurmäessä hän sijoittui kymmenenneksi ja normaalimäessä 18:nneksi. Saman vuoden lentomäen MM-kilpailuissa Harrachovissa hän oli kahdestoista.
Reri Grist

Reri Grist (1959)
Reri Grist (s. 29. tammikuuta 1932 New York) on yhdysvaltalainen sopraano. Jo lapsena hän lauloi ja tanssi Broadwaylla.
Grist teki oopperadebyyttinsä vuonna 1959 Santa Fen oopperassa, jossa hän esiintyi Adelen ja Blonden rooleissa. Euroopan-ensiesiintymisensä hän teki vuonna 1960 Yön kuningattarena Kölnin oopperassa. Hän esiintyi myös Zürichin oopperassa (1961–1964), Covent Gardenissa, Wienin valtionoopperassa, Baijerin valtionoopperassa, Wiener Festwochenilla ja Salzburger Festspielellä.
Vuonna 1966 Grist esiintyi ensimmäistä kertaa New Yorkin Metropolitan-oopperassa Rosinan osassa. Hänen muihin rooleihinsa ovat lukeutuneet Despina, Adina ja Gilda. Konserttilaulajana hän on esittänyt ohjelmistoa barokkimusiikista Bergiin ja Weberniin. Varhaisella urallaan hän esiintyi Bernsteinin johtamalla Gustav Mahlerin neljännen sinfonian levytyksellä. Grist avioitui musiikkitieteilijä Ulf Thompsonin kanssa. Hän on opettanut Yhdysvalloissa ja Saksassa.
Renee Tenison

| Reneé Tenison> Henkilötiedot |
| --- | --- |
Syntynyt: 2. joulukuuta 1968 (ikä 55) Caldwell, Idaho
Kansalaisuus:   Yhdysvallat
Ammatti:  valokuvamalli, näyttelijä
Reneé Tenison (s. 2. joulukuuta 1968 Caldwell, Idaho) on yhdysvaltalainen valokuvamalli ja näyttelijä.
Tenisonilla on kolme vanhempaa veljeä sekä identtinen kaksossisar Rosie, joka myös työskentelee mallina. Rosie ja Renee poseerasivat yhdessä Playboyssa elokuussa 2002. Renee oli myös Playmate of the Month marraskuussa 1989 sekä ensimmäinen afroamerikkalainen Playmate of the Year vuonna 1990. Tämän jälkeen hän on tehnyt näyttelijäntöitä, pääasiassa televisiossa. Hän muun muassa esiintyi pariin otteeseen Suomessakin esitettyssä Bel-Airin prinssi-komediasarjassa.
Aiheesta muualla

Renee Tenison Internet Movie Databasessa. (englanniksi)
Renee Tenison Playboy.com:issa (englanniksi)